Video Momentul exploziei din blocul din Onești. Proprietarul locuinţei are arsuri pe 90% din corp iar alți trei copii s-au intoxicat cu fum
Au apărut noi imagini de la explozia dintr-un bloc din Oneşti de vineri. O cameră de bord a surprins momentul.
În imagini se vede cum deflagraţia a fost atât de puternică încât geamurile garsonierei de la parter se fac ţăndări, iar, imediat, flăcările uriaşe se extind pe trotuar. Vâlvătaia ajunge până la bărbatul care tocmai trecea prin zonă şi care scapă miraculos.
Proprietarul locuinţei are arsuri pe 90% din suprafaţa corpului
Proprietarul locuinţei în care a izbucnit incendiul a fost trasnportat la spital în stare gravă, cu arsuri pe 90% din suprafaţa corpului. Pe mâna medicilor, au ajuns şi trei copii care se aflau pe casa scării în momentul exploziei şi s-au intoxicat cu fum.